CELEX: 62010CN0148
Language: da
Date: 2010-03-29 00:00:00
Title: Sag C-148/10: Anmodning om præjudiciel afgørelse indgivet af Hof van Beroep te Brussel (Belgien) den 29. marts 2010 — Express Line NV mod Belgisch Instituut voor Postdiensten en Telecommunicatie

19.6.2010   
            
            
               DA
            
            
               Den Europæiske Unions Tidende
            
            
               C 161/20
            
         
      Anmodning om præjudiciel afgørelse indgivet af Hof van Beroep te Brussel (Belgien) den 29. marts 2010 — Express Line NV mod Belgisch Instituut voor Postdiensten en Telecommunicatie
      (Sag C-148/10)
      (2010/C 161/29)
      Processprog: nederlandsk
      
         Den forelæggende ret
      
      Hof van Beroep te Brussel
      
         Parter i hovedsagen
      
      
         Sagsøger: Express Line NV
      
         Sagsøgt: Belgisch Instituut voor Postdiensten en Telecommunicatie
      
         Præjudicielle spørgsmål
      
      
                  1)
               
               
                  Skal direktiv 97/67/EF af 14. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (1), som ændret ved direktiv 2002/39/EF (2), og i særdeleshed, men dog uden at være begrænset hertil, direktivets artikel 19, også under hensyn til de ændringer, der gennemførtes ved direktiv 2008/6/EF (3), der senest den 31. december 2010 skal være implementeret i national ret, forstås og fortolkes således, at medlemsstaterne ikke må pålægge udbydere af ikke-universelle posttjenester en obligatorisk ekstern klageordning, fordi:
                  
                              i)
                           
                           
                              direktivet udgør en fuldstændig harmonisering af de anvendelige klageprocedurer til beskyttelse af brugere af posttjenester, eller
                           
                        
                              ii)
                           
                           
                              denne forpligtelse i henhold til direktiv 2002/39/EF kun pålægges leverandøren af universelle tjenester og efter direktiv 2008/6/EF alle udbydere af universelle tjenester, mens medlemsstaterne i henhold til ordlyden af artikel 19, stk. 1, andet afsnit, i direktiv 2008/6/EF skal tilskynde til etablering af uafhængige ordninger for udenretlig bilæggelse af tvister mellem udbydere af andre end universelle posttjenester og slutbrugerne, men ikke gøre dette obligatorisk.
                           
                        
            
                  2)
               
               
                  Såfremt det første spørgsmål besvares således, at postdirektivet som sådant ikke er til hinder for, at medlemsstaterne pålægger udbydere af ikke-universelle posttjenester en ekstern klageordning som fastsat for udbydere af universelle posttjenester i artikel 19, stk. 2, første afsnit, skal principperne om fri udveksling af tjenesteydelser (artikel 49 ff. TEF, nu artikel 56 ff. TEUF) da fortolkes således, at begrænsninger for den fri udveksling af tjenesteydelser, som en medlemsstat har indført af generelle forbrugerbeskyttelseshensyn, og hvorved udbydere af ikke-universelle posttjenester inddrages under en obligatorisk ekstern klageordning som fastsat for udbydere af universelle posttjenester i artikel 19, stk. 2, første afsnit, kan forenes med TEUF, selv om der ved anvendelsen af den pågældende klageordning ikke sondres efter, om klagen hidrører fra forbrugere eller andre slutbrugere, og brugerne af disse tjenester (in casu ekspres- og kurertjenester) alt overvejende er professionelle brugere?
               
            
         (1)  Europa-Parlamentets og Rådets direktiv 97/67/EF af 15.12.1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT L 15, s. 14).
      
         (2)  Europa-Parlamentets og Rådets direktiv 2002/39/EF af 10.6.2002 om ændring af direktiv 97/67/EF for så vidt angår yderligere åbning af Fællesskabets marked for posttjenester (EFT L 176, s. 21).
      
         (3)  Europa-Parlamentets og Rådets direktiv 2008/6/EF af 20.2.2008 om ændring af direktiv 97/67/EF med henblik på fuld realisering af det indre marked for posttjenester i Fællesskabet (EUT L 52, s. 3).